Diari Oficial de la Generalitat Valenciana


Sumari del DOGV 9380, del 11-07-2022 (2022/6449)

RESOLUCIÓ de 5 de juliol de 2022, de la Conselleria d'Hisenda i Model Econòmic, per la qual s'autoritza una transferència entre seccions i capítols per import d'1.229.907 euros, per a fer efectiva la reassignació competencial relativa als serveis farmacèutics de centres sociosanitaris de titularitat pública prevista en la disposició final primera de la Llei 27/2018, de mesures fiscals, de gestió administrativa i financera i d'organització de la Generalitat, i en el decret del Consell que regula aquests serveis en matèria d'organització i personal (expedient 06.013/22-100).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6449


Data del document
:   05-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 5 de juliol de 2022, de la Conselleria d'Hisenda i Model Econòmic, per la qual s'autoritza una transferència entre seccions i capítols per import d'1.229.907 euros, per a fer efectiva la reassignació competencial relativa als serveis farmacèutics de centres sociosanitaris de titularitat pública prevista en la disposició final primera de la Llei 27/2018, de mesures fiscals, de gestió administrativa i financera i d'organització de la Generalitat, i en el decret del Consell que regula aquests serveis en matèria d'organització i personal (expedient 06.013/22-100). [2022/6449]  
La Llei 27/2018, de mesures fiscals de gestió administrativa i financera i d'organització de la Generalitat, va modificar determinats articles de la Llei 6/1998, d'ordenació farmacèutica de la Comunitat Valenciana, relatius a la prestació farmacèutica en centres sociosanitaris, alhora que en la seua disposició final primera va aprovar dur a terme una modificació orgànica i pressupostària, per tal que l'atenció farmacèutica en centres sociosanitaris dependents de la Generalitat que venia gestionant-se per la conselleria amb competències en matèria de polítiques de serveis socials, passara a dependre, en titularitat i gestió, de la conselleria amb competències en matèria de sanitat.  
En l'actualitat són cinc els serveis de farmàcia de centres sociosanitaris, tots ells de titularitat pública i situats en les residències de persones majors, dependents de la Generalitat: «La Florida» (Alacant), «La Pineda» (Castelló), Borriana (Castelló), La Canyada a Paterna (València), i Carlet (València), que proveeixen atenció farmacèutica i garanteixen aquesta prestació a 60 residències públiques, a través de depòsits de medicaments vinculats. Si bé la conselleria amb competències en matèria de Sanitat assumia el cost de la prestació farmacèutica, així com el registre i obertura del servei i del depòsit de medicament, el servei s'ha prestat amb càrrec al pressupost de la Vicepresidència i Conselleria d'Igualtat i Polítiques Inclusives, en els quatre primers, mitjançant un contracte de gestió del servei per a l'elaboració, preparació i sistema de distribució de dosis unitàries de medicaments i material sanitari en els serveis de farmàcia sociosanitaris, i en la Residència de Carlet directament per personal dependent de la Conselleria.  
  
Per a fer efectiu el canvi orgànic i competencial, el Consell ha aprovat el decret que regula, en matèria d'organització i personal, la gestió dels serveis farmacèutics de centres sociosanitaris de titularitat pública per part de la conselleria competent en matèria de sanitat., que contempla la modificació orgànica perquè aquests serveis s'integren orgànicament a les estructures sanitàries dependents de la Conselleria de Sanitat Universal i Salut Pública, així com els efectes en matèria de personal derivats de l'extinció del mencionat contracte de gestió del servei i de les condicions i efectes de la subrogació del personal que els presta.  
  
Conseqüència de l'anterior, i d'acord amb la proposta conjunta de la Vicepresidència i Conselleria d'Igualtat i Polítiques Inclusives i la Conselleria de Sanitat Universal i Salut Pública, ha de fer-se la corresponent transferència de crèdits entre totes dues conselleries, per a fer efectiu aquest canvi de competències des de la data d'efectivitat prevista en el decret esmentat.  
A l'efecte, i en virtut del que es disposa en l'article 44.4 de la Llei 1/2015 d'hisenda pública, sector públic instrumental i subvencions, i dels articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la resolució següent:  
  
Primer  
Autoritzar una minoració de crèdit en l'aplicació 15.84.53.277.91.6, per import d'1.229.907,00 euros.  
  
Segon  
Autoritzar un augment de crèdit en les aplicacions i pels imports que es detallen a continuació:  
  
Aplicació Import  
87.60.84.117.10.82 1.138.700,00  
59.56.72.710.18.1 91.207,00  
Total 1.229.907,00  
  
  
València, 5 de juliol de 2022.- El sotssecretari de la Conselleria d'Hisenda i Model Econòmic (p. d., Resolució de 8.06.22, DOGV 9360): Daniel González Serisola.